CRD พุ่งแรง 21% นลท.เก็งกำไร คาดปี 64 “เทิร์นอะราวด์” ลุ้นรายได้แตะ 1 พันลบ.
CRD พุ่งแรง 21% นลท.เก็งกำไร คาดปี 64 เข้าโหมด "เทิร์นอะราวด์" พร้อมคาดแนวโน้มรายได้มีโอกาสแตะ 1 พันลบ. อีกทั้งตั้งเป้าเติบโตระยะยาวอีก 5 ปีข้างหน้า หวังว่าแนวโน้มรายได้จะเพิ่มขึ้นไปแตะ 2 พันลบ.
20 ม.ค. 2565

ผู้สื่อข่าวรายงานว่า วันนี้ (20 ม.ค. 2565) ราคาหุ้น บริษัท เชียงใหม่ริมดอย จำกัด (มหาชน) หรือ CRD ณ เวลา 10:44 น. อยู่ที่ระดับ 1.72 บาท บวกไป 0.30 บาท หรือขึ้นไป 21.13% โดยทำจุดสูงสุดที่ระดับ 1.72 บาท และทำจุดต่ำสุดที่ระดับ 1.51 บาท ด้วยมูลค่าการซื้อขาย 309.93 ล้านบาท

สำหรับ CRD ราคาหุ้นปรับตัวขึ้นคาดเป็นการเข้าเก็งกำไร โดยเฉพาะทางบริษัทมองภาพรวมผลประกอบการปี 2564 บริษัทเชื่อมั่นว่าจะพลิกกลับมามีกำไรได้อย่างแน่นอน จากที่เคยขาดทุนเมื่อปี 2562-2563 โดยปี 2564 คาดว่าแนวโน้มรายได้มีโอกาสแตะ 1 พันล้านบาท แบ่งเป็นการรับรู้รายได้จากธุรกิจรับเหมาก่อสร้างราว 800-900 ล้านบาท และที่สำคัญคือการมีรายได้จากธุรกิจบริหารจัดการขยะมูลฝอย ซึ่งเป็นธุรกิจใหม่ เข้ามาเสริมอีกราว 100 ล้านบาท
ส่วนก่อนหน้า นายธีรพัฒน์ กล่าวว่า เป้าหมายการเติบโตตามระยะยาวในอีก 5 ปีข้างหน้า บริษัทคาดหวังว่าแนวโน้มรายได้จะเพิ่มขึ้นไปแตะ 2 พันล้านบาท แบ่งเป็น การรับรู้รายได้จากธุรกิจรับเหมาก่อสร้างเฉลี่ย 1.5 พันล้านบาทต่อปี และธุรกิจบริหารจัดการขยะมูลฝอยอีกราว 500 ล้านบาทต่อปี
ขณะเดียวกันยังได้วางยุทธ์ศาสตร์ขยายเข้าในธุรกิจอื่น ๆ เพื่อเป็นการกระจายเสี่ยงทางธุรกิจ แต่ยังคงให้ความสำคัญกับธุรกิจที่ใกล้เคียงกับงานรับเหมาก่อสร้าง และในอนาคตก็อาจพิจารณาแนวทางการซื้อกิจการ (M&amp;A) เพื่อต่อยอดธุรกิจสร้างการเติบโตที่แข็งแกร่งต่อไปในอนาคต
ประกอบกับบริษัทยังเพิ่มงานในมือแบ็กล็อต โดยได้รับงานก่อสร้างใหม่ 1 โครงการ เป็นงานจ้างเหมาก่อสร้างงานวิศวกรรมประกอบอาหาร โครงการ Atlanta Medicare Institute มูลค่าโครงการ 322 ล้านบาท ไม่รวมภาษีมูลค่าเพิ่ม ระยะเวลาโครงการ 20 ธ.ค.2564-20 พ.ย.2565